Diari Oficial de la Generalitat Valenciana


Sumari del DOGV 5962, del 25-02-2009 (2009/1976)

Informació pública de l'aprovació del programa d'actuació integrada i del projecte d'urbanització de l'àrea AR-4 Eix Barri, presentada per Juan Antonio Cortés Guillén, en nom i representació de l'Agrupació d'Interés Urbanístic AR-4 Eix Barri.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5962

Data del DOGV
:   25-02-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/1976


Data del document
:   03-02-2009

Organisme emissor
:   Ajuntament de Quart de Poblet

Tipus de document
:   Informació Pública

Descriptors 

:   * Quart de Poblet
    * pla d'urbanisme
    * administració local

Informació pública de l'aprovació del programa d'actuació integrada i del projecte d'urbanització de l'àrea AR-4 Eix Barri, presentada per Juan Antonio Cortés Guillén, en nom i representació de l'Agrupació d'Interés Urbanístic AR-4 Eix Barri. [2009/1976]  
El Ple de l'Ajuntament, en la sessió que tingué lloc el passat dia 26 de gener de 2009, adoptà la resolució següent:  
Primer  
Aprovar la proposta de programa d'actuació integrada, que inclou el corresponent projecte d'urbanització de l'àrea AR-4, Eix Barri, que presenta Juan-Antonio Cortés Guillén, en nom i representació de l'Agrupació d'Interés Urbanístic AR-4 Eix Barri, per al desenvolupament urbanístic de la referida unitat, que s'executarà a través de la modalitat de gestió indirecta, en els termes de l'alternativa tècnica que s'hi inclou i amb les modificacions que, des del punt de vista tècnic i jurídic, es deriven dels informes emesos pels tècnics municipals d'aquest Ajuntament i de conformitat amb la proposició juridicoeconòmica que formula la mateixa mercantil, que s'ha d'entendre corregida d'acord amb les circumstàncies expressament previstes en els informes esmentats. En especial, pel que fa al projecte d'urbanització, cal entendre que l'aprovació d'aquest se sotmet a les modificacions que es deriven dels informes tècnics emesos, cosa que imposa la necessitat de presentar el document que arreplegue les referides modificacions a fi que els serveis tècnics comproven el compliment dels condicionants i correccions imposades, i siga expressament reconeguda i declarada aquesta circumstància en l'acte administratiu oportú.  
Segon  
Seleccionar, com a agent urbanitzador, l'esmentada Agrupació d'Interés Urbanístic AR-4 Eix Barri i, en conseqüència, adjudicar-li l'execució del referit programa, amb els condicionants a què anteriorment es fa menció. Així mateix, requerir el proponent perquè subscriga el corresponent conveni en el qual es determinen i s'accepten els compromisos adquirits com a agent urbanitzador -d'acord amb el que estableix el programa aprovat-, i assumisca les obligacions que se'n deriven, del present acord i de la normativa urbanística vigent, prestant igualment les garanties corresponents i arreplegant en el referit conveni les modificacions i addicions que es deriven de l'acord adoptat i incorporant a la referida documentació la que acredite fefaentment la solvència econòmica i financera, així com la tècnica i professional; igualment requerir-li que aporte el projecte d'urbanització corregit a fi de declarar expressament l'adequació d'aquest als condicionants imposats pels informes tècnics municipals.  
Tercer  
Advertir l'agrupació d'interés urbanístic que la Llei 16/2005, de 30 de desembre, Urbanística Valenciana, ha de regir la selecció de l'empresari constructor, els eventuals expedients de retaxació, així com el contingut, la tramitació i l'aprovació del projecte de reparcel·lació, cosa que comporta la necessitat que aquella efectue, a compte i càrrec seu, la notificació prevista a l'article 166 de la referida llei.  
Quart  
Desestimar expressament les al·legacions que formula Pedro Andújar García, en mèrit i de conformitat amb el que s'ha exposat.   
Cinqué  
Traslladar el present acord d'aprovació del programa a la conselleria competent en matèria d'urbanisme, als efectes anteriorment assenyalats, i ordenar-ne la publicació en el Diari Oficial de la Comunitat Valenciana i en el Butlletí Oficial de la Província de València. Prèviament, caldrà presentar-lo davant el Registre de Programes i Agrupacions d'Interés Urbanístic.  
Sisé  
Advertir els propietaris de terrenys inclosos en l'àmbit territorial de l'actuació que, d'acord amb el que estableix l'article 71.3 de la Llei Reguladora de l'Activitat Urbanística, si estan disconformes amb la proporció de terrenys que els corresponga cedir com a retribució, s'hi podran oposar i sol·licitar el seu pagament en metàl·lic. Aquesta sol·licitud caldrà efectuar-la en el termini dels 10 dies següents a la notificació de l'acord, formalitzada en document públic, i notificar-la a l'agent urbanitzador i a l'Ajuntament, acompanyant-la de garantia -real o financera- en les condicions a què es refereix l'esmentat precepte.   
Seté  
Facultar l'Alcaldia Presidència per a dur a terme tots els actes que siguen necessaris amb vista a l'efectivitat del present acord i, especialment, per a dictar la resolució que deixe constància del compliment dels condicionants imposats en el present acord, com a conseqüència dels informes emesos pels serveis tècnics municipals, o per a exigir la correcció del document o documents que a aquests efectes presente l'agent urbanitzador.  
Huité  
Notificar el present acord als interessats en l'expedient, amb expressió de recursos i altres prevencions legals.  
Ho fem públic a fi de complir el que s'ha estipulat en l'apartat cinqué de la present resolució.  
Quart de Poblet, 3 de febrer de 2009.- El secretari general: José Llavata Gascón.